ചരിത്ര ധ്വംസനത്തിനെതിരെ വാരിയന് കുന്നത്തിന്റെ കുടുംബം പ്രതിഷേധിച്ചു മലപ്പുറം: മലബാര് വിപ്ലവത്തിലെ രക്തസാക്ഷികളെ ചരിത്ര കൗണ്സില് നിഘണ്ടുവില് നിന്ന് വെട്ടിമാറ്റാനുള്ള നടപടിക്കെതിരെ പ്രതിഷേധവുമായി വാരിയന്കുന്നത്ത് കുഞ്ഞഹമ്മദ് ഹാജിയുടെ കുടുംബ കൂട്ടായ്മ. ഐ.സി.എച്ച്. ആറിന്റെ നീക്കത്തിനെതിരെ മലപ്പുറം പാസ്പോര്ട്ട് ഓഫിസിന് മുന്നില് ചക്കിപ്പറമ്ബന് ഫാമിലി അസോസിയേഷന് ധര്ണ നടത്തി.ദേശീയ ചരിത്രത്തില് ഒരു റോളും ഇല്ലാത്ത സംഘ്പരിവാര് ചരിത്രത്തെ വക്രീകരിച്ച് സ്വന്തമാക്കാന് ശ്രമിക്കുന്നതിന്റെ ഭാഗമാണ് പുതിയ ശ്രമമെന്ന് ഇവര് ആരോപിച്ചു. ജില്ല പ്രസിഡന്റ് സി.പി. ഇബ്രാഹിം വള്ളുവങ്ങാട് അധ്യക്ഷത വഹിച്ചു. എ.പി അനില്കുമാര് ഉല്ഘാടനം ചെയ്തു.സി.പി ഇസ്മായില്, സി.പി അബ്ദുല് വഹാബ് എന്നിവര് പ്രസംഗിച്ചു. ധര്ണ്ണക്ക് സി.പി ചറീത് ഹാജി, സി.പി കുട്ടിമോന്, സി.പി കുഞ്ഞിമുഹമ്മദ്, സി.പി ഇബ്രാഹിം, സി പി അബ്ദുറഹിമാന്, സി.പി കുഞ്ഞുട്ടി ഹാജി, സി.പി മുഹമ്മദലി ഹാജി, സി.പി സുഹൈല്, സി.പി റഷീദ്, സി.പി ബഷീര്, സി.പി കുത്തിപ്പ, സി.പി മുസ്തഫ എന്നിവര് നേതൃത്വം നല്കി.